Սլովակյան Կարստ

Սլովակյան Կարստ (), լեռնազանգված արևելյան Սլովակիայում և մասամբ Հունգարիայում։ 1973 թվականից ի վեր պահպանվել է որպես ռելիեֆի յուրօրինակ ձև, 2002 թվականի մարտի 1-ից հայտարարվել է ազգային պարկ։ Բացի այդ, պարկի տարածքը կենսոլորտային արգելոց է հանդիսանում, իսկ Սլովակյան Կարստի քարանձավները ՅՈՒՆԵՍԿՕ-ի հուշարձան են։

Զանգվածը բաղկացած կրաքարից և դոլոմիտից, իրենից ներկայացնում է հսկայական սարավանդեր և կարստային հարթավայրեր։ Ծածկված է կաղնու և բոխու անտառներով։ Ամենաբարձր կետը ծովի մակարդակից 947 մ է։ Զանգվածը ինտենսիվ կարստային է, ձևավորվել են կարստային ձագարներ, խորխորատներ, քարանձավներ, կարստային հարթավայրեր, լճեր, դաշտեր, իրենից ներկայացնում է կարստային ռելիեֆի օրինակ։ Արդյունքում «կարստ» բառը դարձել է ընդհանրական բառ և գիտական ​​գրականության մեջ հաստատվել է որպես տարածքներին բնորոշ, լուծելի ապարներից բաղկացած կոնկրետ երևույթներ և ձևեր։

Արգելոցում աճում են մի շարք հազվագյուտ բույսեր-էնդեմիկներ. կարմրածաղիկ եվրոպական (Erythronium dens-Canis), օնոսմա աշտարակային (Onosma tornensis), սեսլերիա Գեյֆլերի (Sesleria heufleriana), մեխակ փետրավոր (Dianthus lumnitzerii), բնակվում են որոշ տեսակների հազվագյուտ կենդանիներ. գերեզմանարծիվ (Aquila heliaca), օձակեր արծիվ (Circaetus gallicus), տափաստանային հողմավոր բազե (Falco naumanni):

Տեսարժան վայրեր 
 Կրասնա Հորկա, Բետլիար դղյակներ
 Բազմաթիվ քարանձավներ. Դոմիցա, Գոմբասեկի, Օխտինյան, Յասովյան և այլ քարանձավներ
 Խորխորատներ. Սատանայի (-186 մ), Բրազդայի (-181 м), Փոքր Ժելեզնա (-142 մ), Դիվյաչյա (-122 մ) և այլն
 Ժայռեր

Ծանոթագրություններ

Արտաքին հղումներ 
 Արգելոցի էջ

Տես նաև 
 Կարստ

Կարպատներ
Սլովակիայի աշխարհագրություն
Սլովակիայի լեռներ
Ազգային պարկեր ըստ երկրի
Քարանձավներ ըստ երկրի
Եվրոպայի լեռնահամակարգեր
ՅՈՒՆԵՍԿՕ-ի Համաշխարհային ժառանգություն